А разбежка ў цане на гародніну пашырала свабоду выбару. Калі ў гандлёвых кропках райспажыўтаварыства, з аўтамашыны ААТ “Палеская ніва” на бульбу, напрыклад, да канца кірмашу трымалі цану 20 капеек за кілаграм, дык з СВК “Беражное” прадавалі яе па 17 капеек за кілаграм і рэалізавалі прывезеныя бульбу і яблыкі на працягу дзвюх гадзін. Цана на капусту ў прадаўцоў адрознівалася яшчэ больш рэзка – ад дзесяці да дваццаці капеек за кілаграм. Яблыкі можна было купіць і за 60, і за 80 капеек за кілаграм.